Roseline Adewuyi

Roseline Adebimpe Adewuyi jẹ́ ọmọ orílẹ̀-èdè Nàìjíríà tó ń ṣiṣẹ́ olùkọ́ ẹ̀kọ́ àwùjọ àti aṣègbè fábo. Ní ọdún 2020, ó wà lára àwọn ọgọ́ta obìnrin tí BusinessDay Women's Hub ṣàfihàn rẹ̀ ní ayẹyẹ ìgbòmìnira ti ọgọ́ta ọdún. Bákan náà ni ó jẹ́ ọmọ-ẹgbẹ́ Dalai Lama Fellowship, èyí tí ó darapọ̀ mọ́ ní ọdún 2018, nítorí iṣé ribiribi rẹ̀ lórí ìdàgbàsókè àwọn ọmọdébìnrin.

 Ètò ẹ̀kọ́ rẹ̀ 
Adewuyi jẹ́ ọmọ ìlú Ògbómọ̀ṣọ́, ní Ìpínlẹ̀ Ọ̀yọ́. Ó kẹ́kọ̀ọ́ gboyè B.A nínú ẹ̀kọ́ èdè Faransé láti Obafemi Awolowo University, àti oyè M.A láti University of Ibadan.

 Iṣẹ́ rẹ̀ àti jíjà fétọ̀ọ́-ọmọnìyàn 
Iṣẹ́ tí Adewuyi yàn láàyò ni láti kọ́ àwọn ọmọdébìnrin láti wà ní pípé, tí wọ́n lè gbẹ́kèlé ara wọn, àti láti gba ara wọn sílẹ̀ lọ́wọ́ gbogbo àìṣedédé tó ní ṣe pẹ̀lú abo.

Ní ọdún 2018, Adewuyi bẹ̀rè sí ní kọ àyọkà sí orí ìtàkùn ayélujára rẹ̀ ní ọ̀sọ̀ọ̀sẹ̀. Àwọn àyọkà yìí sì dá lórí àwọn ọmọdébìnrin ilẹ̀ Africa, bẹ́ẹ̀ sì ni ó ń ṣètò ìdánilẹ́kọ̀ọ́ fún àwọn akẹ́kọ̀ọ́ láti kọ́ wọn ní àwọn iṣẹ́ tó máa wúlò fún wọn ní ọjọ́ iwájú láti jẹ́ aṣíwájú rere.

Àsìkò tí ó fi ń ṣe National Youth Service corps ló lò fún iṣẹ́ yìí, tó sì mu gba àmì-ẹ̀yẹ, gẹ́gẹ́ bí i agùnbánirọ̀ tó dára jù ní Ìpínlẹ̀ Kwara, látàti àwọn iṣẹ́ ribiribi rè fún ìdàgbàsókè àwùjọ.

 Àwọn ìtọ́kasí 

Ẹ̀ka:Àwọn ènìyàn alààyè